《送德符还阳翟并简陈叔易》
宋代·邹浩

霜严识苍柏，火烈知黄金。不有小人谤，孰窥君子心。

前程已如此，纷纷矧于今。衡门杜朝夕，巧舌犹追寻。

一与接为构，何以逃交侵。任大始多事，由来天意深。

北风动秋夜，兴落西山岑。逸驾岂受挽，耿耿聊分襟。

太丘阻眉宇，为我先寄音。渔父可师否，兹焉共浮沉。

作者简介：邹浩（1060—1111）字志完，遇赦归里后于周线巷住处辟一园名“道乡”，故自号道乡居士，常州晋陵（今江苏常州）人。生于宋仁宗嘉祐五年，卒於徽宗政和元年，年五十二岁。元丰五年（1082）进士，调扬州颍昌府教授。吕公著、范纯仁为郡守，皆礼遇之。哲宗朝，为右正言，累上疏言事。章惇独相用事，浩露章数其不忠，因削官，羁管新州。徽宗立，复为右正言，累迁兵部侍郎两谪岭表，复直龙图阁。卒谥忠，学者称道乡先生。浩著《道乡集》四十卷，《四库总目》传于世。